Deg thuski-is, d taqelqult. Taksumt-is d tacebḥant, d tamellalt am udfel, maca skemmcen-tt yiɣeblan d lehmum n ddunit i d-tesɛedda deg temẓi-s. Udemis, d amdewwer, yeččur d ticraḍ, tiḥnikin-is d tixuxiyin am twerdet, allen-is d tizegzawin am yigenni, taqemmuct-is tezga teɣma s lǧuz, tettban-d seg lebɛid d tazeggaɣt am ussisnu. Acebbub-is meqqer, txeddem-as tizrurin, ccib deg-sent yečča ixef-is.